smcproject/ml-wiki-sentences huggingface dataset:
(Greek: Επίδαυρος, Epidavrosഎപിഡാവ്രോസ് ; ഇംഗ്ലീഷ്: Epidaurus ) സാക്രോണിക് ഉൾക്കടലിന്റെ തീരത്താണ് ഈ നഗരം സ്ഥിതിചെയ്യുന്നത്.
ഇന്ന് രണ്ട് ആധുനിക നഗരങ്ങളാണ് എപിഡാവ്രോസ് എന്ന് അറിയപ്പെടുന്നത്: പലായിയ എപിഡാവ്രോസ്, നിയ എപിഡാവ്രോസ് .
എപിജെനെറ്റിക്സ് Epigenetic mechanisms
ഡി‌എൻ‌എ ശ്രേണിയിലെ മാറ്റങ്ങൾ‌ ഉൾ‌പ്പെടുത്താത്ത ഫിനോടൈപ്പ് മാറ്റങ്ങളെക്കുറിച്ചുള്ള പഠനമാണ് എപിജെനെറ്റിക്സ്.
എപിജനെറ്റിക്സിലെ ഗ്രീക്ക് പ്രിഫിക്‌സ് എപ്പി- (over- "ഓവർ, പുറത്ത്, ചുറ്റും") സൂചിപ്പിക്കുന്നത് പാരമ്പര്യത്തിന്റെ ജനിതക (DNA) അടിത്തറയ്‌ക്ക് പുറമേ "മുകളിൽ" അല്ലെങ്കിൽ "കൂടാതെ" സവിശേഷതകളാണ്.
എപ്പിജനെറ്റിക്സ് മിക്കപ്പോഴും ജീൻ പ്രവർത്തനത്തെയും ആവിഷ്കാരത്തെയും (expression) ബാധിക്കുന്ന മാറ്റങ്ങളെ സൂചിപ്പിക്കുന്നു, എന്നാൽ പാരമ്പര്യമായി സംഭവിക്കുന്ന ഏതൊരു ഫിനോടൈപ്പിക് മാറ്റത്തെയും വിവരിക്കാനും ഇത് ഉപയോഗിക്കാം.
സെല്ലുലാർ, ഫിസിയോളജിക്കൽ ഫിനോടൈപ്പിക് സ്വഭാവസവിശേഷതകളിലെ അത്തരം ഫലങ്ങൾ ബാഹ്യമോ പാരിസ്ഥിതികമോ ആയ ഘടകങ്ങളുടെ ഫലമായി ഉണ്ടാകാം, അല്ലെങ്കിൽ സാധാരണ വികസനത്തിന്റെ ഭാഗമാകാം.
എപ്പിജനെറ്റിക്‌സിന്റെ അടിസ്ഥാന നിർവചനത്തിന് ഈ മാറ്റങ്ങൾ കോശങ്ങളുടെയും ജീവികളുടെയും സന്തതികളിൽ പാരമ്പര്യമായിരിക്കേണ്ടതുണ്ട്, [1]
എപ്പാർട്ട് ടുഗദർ ഇംഗ്ലീഷ് വിലാസം https://ml.wikipedia.org/wiki/Apart_Together
ക്വാൻ വാങ് സംവിധാനം ചെയ്ത് 2010 ൽ പുറത്തിറങ്ങിയ  ചൈനീസ് സിനിമയാണ് എപ്പാർട്ട് ടുഗദർ .
അറുപതാമത് ബെർലിൻ അന്താരാഷ്ട്ര ചലച്ചിത്രമേളയിൽ Golden Bear പുരസ്ക്കാരത്തിന് നാമനിർദ്ദേശം ലഭിച്ചു.
1949 ൽ ചൈന തായ്‌വാൻ പിടിച്ചടക്കിയപ്പോൾ താൻ പ്രണയവിവാഹം ചെയ്ത് കുറച്ചുനാളുകൾ മാത്രം ആയ  ഭാര്യയെ കൂട്ടാനാവാതെ ചൈനയിൽ നിന്നും തായ്‌വാനിലേക്ക് പോകേണ്ടിവന്ന പട്ടാളക്കാരനാണ് ലിയു.
ഭാര്യ യുയി  ഗർഭിണിയായിരുന്നു.
ലിയുവിനു ചൈനയിലേക്ക് തിരിച്ചു വരാൻ ആകുന്നത് നാല്പതു വർഷങ്ങൾക്ക് ശേഷം മാത്രം.
ചില സാഹചര്യങ്ങൾ മൂലം അവിടെ വിവാഹം ചെയ്ത് ജീവിക്കുകയായിരുന്നു അയാൾ.
യുയിയും വേറെ വിവാഹം ചെയ്ത് ആദ്യ മകനോടൊപ്പം മക്കളും പേരക്കുട്ടികളുമായി സ്വസ്ഥ ജീവിതത്തിലാണ്..
ലിയു ഇവരുടെ വിലാസം കണ്ടെത്തി കത്തയച്ചിരിക്കുകയാണ്.
താൻ യുയിയെ കാണാൻ അങ്ങോട്ട് വരുന്നു എന്ന്.
യുയിയുടെ നല്ലവനായ ഭർത്താവും മറ്റു കുടുംബാംഗങ്ങളും സന്തോഷത്തോടെ അദ്ദേഹത്തിന്റെ വരവിനെ സ്വാഗതം ചെയ്യുന്നു.
ലിയു ആ വീട്ടിലെത്തുന്ന ദിവസമാണു വാങ് ക്വനാൻ സംവിധാനം ചെയ്ത ‘എപ്പാർട് ടുഗതർ’ എന്ന   സിനിമ ആരംഭിക്കുന്നത്.
നീണ്ട നാൽ‌പ്പത് വർഷം കഴിഞ്ഞിട്ടും ഇരുവരും മനസ്സുകൊണ്ട് ഇപ്പഴും ഇഷ്ടമുള്ളവരാണ്.
സ്നേഹിച്ച് കൊതിതീരും മുമ്പേ വേർപിരിയേണ്ടി വന്ന  ആ വൃദ്ധർ ഇനിയുള്ള കാലം ഒന്നിച്ച് ജീവിക്കാനുള്ള തീരുമാനത്തിലാണ്.
ഇത് ഇപ്പോഴത്തെ ഭർത്താവിനോടും മക്കളോടും പറയാൻ മടിയുണ്ട്.
എങ്കിലും അവസാനം അവർ ഇരുവരും ചേർന്ന് വിഷയം അവതരിപ്പിക്കുന്നു.
ഇത് കുടുംബത്തിൽ പല പ്രശ്നങ്ങളും ഉണ്ടാക്കുന്നു..
ലിയുവിനൊപ്പം യുയി തായ്‌വാനിലേക്ക് പോകുന്നതിൽ ഭർത്താവിനു സമ്മതമാണ്.
അദ്ദേഹം അത്ര വിശാല മനസ്കനാണ്.
പക്ഷെ അവസാനം സ്നേഹ നിധിയും നല്ലവനും ശുദ്ധനുമായ ആയാളെ ഉപേക്ഷിക്കാൻ പറയാൻ ലിയുവിനു മനസ്സുവരുന്നില്ല.
വന്നതുപോലെ തിരിച്ചു പോകുന്ന ലിയുവിൽ സിനിമ അവസാനിക്കുന്നു.
നീണ്ട വർഷങ്ങളുടെ കാത്തിരിപ്പിനുശേഷം ഒന്നുചേർന്നിട്ടും വീണ്ടും പിരിയേണ്ടിവരുന്ന ആ സ്നേഹാത്മാക്കളുടെ നിസ്സഹായതയിൽ പ്രേക്ഷകമനസ്സ് നൊമ്പരപ്പെടുത്തിയാണു തിരിച്ച്  ലിയു വിമാനത്തിലേക്ക് കയറുന്നത്.
പുരസ്കാരങ്ങൾ 2010 ബെർലിൻ അന്താരാഷ്ട്ര ചലച്ചിത്രമേള Silver Berlin Bear Best Screenplay - Quan'an Wang Na Jin Nominated Golden Berlin Bear - Quan'an Wang അവലംബം ↑ ↑ imdb.
പുറത്തേക്കുള്ള കണ്ണികൾ http://cinemajalakam.blogspot.com/ എപ്പാർട്ട് ടുഗദർ ഇന്റർനെറ്റ് മൂവി ഡാറ്റാബേസിൽ
എപിഡെക്സിപ്റ്റെറിക്സ് ഇംഗ്ലീഷ് വിലാസം https://ml.wikipedia.org/wiki/Epidexipteryx
തെറാപ്പോഡ വിഭാഗത്തിൽ പെട്ട ഒരു ചെറിയ ദിനോസർ ആണ് എപിഡെക്സിപ്റ്റെറിക്സ് .
ഒരേ ഒരു ഫോസ്സിൽ മാത്രമേ ഇതുവരെ കിട്ടിയിടുള്ളൂ .
ഫോസ്സിൽ കണ്ടു കിട്ടിയിടുള്ളത് ചൈനയിൽ നിന്നുമാണ്.
മധ്യ - അന്ത്യ ജുറാസ്സിക് കാലത്ത് ആണ് ഇവ ജീവിച്ചിരുന്നത്.
വളരെ ചെറിയ ദിനോസർ ആയ ഇവയ്ക്ക് പക്ഷികളോട് സാമ്യം ഉണ്ട്.
ഇവയുടെ വാലിൽ 4 വലിയ തുവലുക്കൾ ഉണ്ടായിരുന്നു , അലങ്കാരത്തിന് അല്ലെക്കിൽ ഇണയെ ആകർഷിക്കാൻ ആയിരിക്കണം ഇവ ഇത് ഉപയോഗിച്ചിരിക്കുക.
ഇവയുടെ ദേഹം മുഴുവനും ചെറിയ രോമങ്ങളാൽ മൂടിയിരുന്നു.
ഇവയുടെ ഏകദേശ നീളം 25 സെ മീ ആണ് കണക്കകിയിടുള്ളത് , വാൽ അടക്കം 44.5 സെ മീ ആണ് നീളം.
ഭാരം കണക്കാകിയിടുള്ളത് 164 ഗ്രാം ആണ് .
ചിത്രശാല Life restoration Restored skull താരതമ്യം അവലംബം ബാഹ്യ ലിങ്കുകൾ New feathered dinosaur discovered , BBC News
എപിയോഫ്ലെബിയ
Epiophlebiidae എന്ന കുടുംബത്തിലെ ഏക ജനുസ്സാണ് എപിയോഫ്ലെബിയ (Epiophlebia).
ഇവയെ ചിലപ്പോൾ Epiprocta ഉപനിരക്കു കീഴെയുള്ള Epiophlebioptera -യിലോ Anisozygoptera എന്ന ഉപനിരയിലോ ഉൾപ്പെടുത്തുന്നു.
ഇവയെ കല്ലൻ തുമ്പികൾക്കും സൂചിത്തുമ്പികൾക്കും ഇടയിലുള്ള ഒരു വിഭാഗമായി കണക്കാക്കുന്നു.
നാലിനം തുമ്പികളാണ് ഇതുവരെ കണ്ടെത്തിയിട്ടുള്ളത്.
ഇതിൽ Epiophlebia laidlawi ഇന്ത്യയിൽ ഡാർജിലിങ്ങിലാണ് കാണപ്പെടുന്നത്.
മറ്റു മൂന്നു ഇനങ്ങളും ( Epiophlebia diana , Epiophlebia sinensis , Epiophlebia superstes ) തമ്മിൽ ഇവ വളരെ വ്യത്യസ്തമാണെങ്കിലും അവയുടെ ജീവിത ചക്രങ്ങൾ സാദൃശ്യമുള്ളവയാണ്‌.
Epiophlebia laidlawi ലാർവ അവലംബം ↑ ↑ ↑ Li J.-K.
, Nel A., Zhang X.-P.
, Fleck G., Gao M.-X.
, Lin L. Zhou J., 2012.
A third species of the relict family Epiophlebiidae discovered in China (Odonata: Epiproctophora).
Systematic Entomology , 37 (2):408-412 ↑ Epiophlebia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Epiophlebia എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
എപ്പികെരറ്റോഫേകിയ ഇംഗ്ലീഷ് വിലാസം https://ml.wikipedia.org/wiki/Epikeratophakia
മരണശേഷം നേത്രദാനത്തിലൂടെ ലഭിക്കുന്ന ദാതാവിന്റെ കോർണിയയുടെ ലാമെല്ല, രോഗിയുടെ കോർണിയയുടെ മുൻഭാഗത്തേക്ക് പറിച്ചുനടുന്ന  ഒരു റിഫ്രാക്റ്റീവ് ശസ്ത്രക്രിയയാണ് എപ്പികെരറ്റോഫേകിയ .
ഇത് എപികെരറ്റോപ്ലാസ്റ്റി, ഒൺലേ ലാമെല്ലാർ കെരറ്റോപ്ലാസ്റ്റി എന്നീ പേരുകളിലും അറിയപ്പെടുന്നു.
അതിൽ എപ്പിത്തീലിയം നീക്കം ചെയ്ത രോഗിയുടെ കോർണിയയ്ക്ക് മുകളിൽ ഒരു ദാതാവിന്റെ കോർണിയയിൽ നിന്നുള്ള ഒരു ലാമെല്ലാർ ഡിസ്ക് സ്ഥാപിച്ച് തുന്നിച്ചേർക്കുന്നു.
ഈ ശസ്ത്രക്രിയ ആവശ്യമായ സന്ദർഭങ്ങളിൽ കെരറ്റോകോണസ് ചികിത്സയും,സാധാരണ ചികിത്സാ രീതികൾ കൊണ്ട് ശരിയാക്കാൻ കഴിയാത്ത അഫേകിയ ഉൾപ്പടെയുള്ള ഉയർന്ന റിഫ്രാക്റ്റീവ് പിശകുകളും ഉൾപ്പെടുന്നു.
കാഴ്ച വീണ്ടെടുക്കുന്നതിനുണ്ടാകുന്ന കാലതാമസം, കാഴ്ച ശക്തിയിൽ കുറവ്, നീണ്ടുനിൽക്കുന്ന എപ്പിത്തീലിയൽ വൈകല്യങ്ങൾ, ക്രമരഹിതമായ അസ്റ്റിഗ്മാറ്റിസം എന്നിവ എപികെരറ്റോഫേകിയയുടെ സാധാരണ സങ്കീർണതകളാണ്.
1949 ൽ, ജോസ് ബരാക്വർ കോർണിയൽ സ്ട്രോമൽ ലെയറിനുള്ളിൽ ഒരു ലെന്റിക്കിൾ ഉൾപ്പെടുത്തുന്ന തരത്തിലുള്ള റിഫ്രാക്റ്റീവ് നടപടിക്രമം അവതരിപ്പിച്ചു.
1980 കളിൽ, ബരാക്വറിന്റെ നടപടിക്രമത്തെ അടിസ്ഥാനമാക്കി, എൽ‌എസ്‌യു ഐ സെന്ററിലെ വെർബ്ലിൻ, കോഫ്മാൻ, ക്ലൈസ് എന്നിവർ എപികെറ്റോഫാകിയ അവതരിപ്പിച്ചു.
എ. സഈദ്‌ ഇംഗ്ലീഷ് വിലാസം https://ml.wikipedia.org/wiki/A.
_Saeed ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സോഷ്യൽ ഡമോക്രാറ്റിക് പാർട്ടി ഓഫ് ഇന്ത്യയുടെ അഖിലേന്ത്യാ പ്രസിഡന്റ്, പോപുലർ ഫ്രണ്ട് ഓഫ് ഇന്ത്യ, നാഷണൽ ഡവലപ്മെൻ്റ് ഫ്രണ്ട് ചെയർമാൻ, പണ്ഡിതൻ, ഗ്രന്ഥകാരൻ, വാഗ്മി, ചിന്തകൻ  എന്നീനിലകളിൽ പ്രസിദ്ധനാണ് അദ്ദേഹം ജീവിത രേഖ
1956 ജനുവരി 26 ന്‌ മലപ്പുറം ജില്ലയിലെ എടവണ്ണയിൽ ജനനം.
പിതാവ് ആൽപറ്റ എ. അലവി മൗലവി അറിയപ്പെടുന്ന മതപണ്ഡിതനായിരുന്നു.
മാതാവ് എടവണ്ണ സ്വദേശി പിസി ഫാത്തിമക്കുട്ടി.
എടവണ്ണ സീതിഹാജി മെമ്മോറിയൽ എൽ.പി സ്‌കൂൾ, ജി.എം.യു.പി. സ്കൂൾ എടവണ്ണ, ഇസ്ലാഹിയ ഓറിയന്റൽ സ്‌കൂൾ (ഐ.ഒ.എച്ച്.എസ്) എടവണ്ണ, എം.ഇ.
എസ്. മമ്പാട് കോളേജ് എന്നിവിടങ്ങളിൽ നിന്ന് പഠനം പൂർത്തിയാക്കി.
പ്രീഡിഗ്രി കഴിഞ്ഞയുടൻ തപാൽ വകുപ്പിൽ ജോലിയിൽ പ്രവേശിച്ചു.
മഞ്ചേരി ഹെഡ് പോസ്റ്റോഫീസിൽ  പബ്ലിക് റിലേഷൻസ് ഇൻസ്പെക്റ്റർ ആയിരിക്കെ 1993 ൽ ജോലിയിൽ നിന്നും സ്വയം വിരമിച്ചു.
2002 - 2006 കാലയളവിൽ നാഷണൽ ഡെവലപ്മെന്റ് ഫ്രണ്ട് (എൻ.ഡി.എഫ്) ചെയർമാൻ, നാഷണൽ ഡെവലപ്മെന്റ് ഫ്രണ്ട് (എൻ.ഡി.എഫ്) സ്റ്റേറ്റ് എക്സിക്യുട്ടിവ് കൗൺസിൽ അംഗം, പോപുലർ ഫ്രണ്ട് ഓഫ് ഇന്ത്യ നാഷണൽ എക്സിക്യൂട്ടിവ് കൗൺസിൽ അംഗം, ദേശീയ സെക്രട്ടറി, മുസ്‌ലിം റിലീഫ് നെറ്റ്‌വർക്ക് പ്രസിഡന്റ്, ഇന്റർ മീഡിയ പബ്ലിഷിംഗ് ലിമിറ്റഡ് ഡയരക്റ്റർ  എസ്ഡിപിഐ ദേശിയ ജനറൽ സെക്രട്ടറി,ദേശിയ പ്രസിഡന്റ്, നിലവിൽ എസ്ഡിപിഐ ദേശിയ സമിതി അംഗം എന്നീ നിലകളിൽ പ്രവർത്തിച്ചിട്ടുണ്ട്.
രാജസ്ഥാനിൽ ഒരു പരിപാടിയിൽ സംമ്പന്ധിക്കുന്നതിനടയിൽ കുഴഞ്ഞ വീണ അദ്ദേഹത്തെ ഹോസ്പിറ്റലിൽ എത്തിച്ചപ്പോൾ ഉദരസംമ്പന്ധമായ രോഗം സ്ഥീകരിക്കുകയായിരുന്നു.
കോഴിക്കോട് ക്യാൻസർ സെന്ററിൽ ചികൽസയിലായിരുന്ന എ സഈദ്‌ 2019 ഏപ്രിൽ 2ന് മരണപ്പെട്ടു.
ആനുകാലികങ്ങളിൽ ധാരാളമായി എഴുതാറുള്ള എ സഈദ് നല്ല ഒരുപ്രഭാഷകനുമായിരുന്നു.
തേജസ് ദിനപത്രത്തിൽ പ്രസിദ്ധീകരിച്ചിരുന്ന ഹൃദയ തേജസ് ഏറെ ശ്രദ്ധിക്കപ്പെട്ടിരുന്നു.
ദീനുൽ ഹഖ് എന്ന കൃതി ഇംഗ്ലീഷിലേക്കും വിവർത്തനം ചെയ്യപ്പെട്ടിട്ടുണ്ട്.
വിപി ഫാത്തിമയാണ് ഭാര്യ.
ശബ്‌ന, ഷംല, സാലിഹ, വജീഹ എന്നിവർ മക്കളാണ്.
പ്രമുഖ മുജാഹിദ് പണ്ഡിതനും നേതാവുമായിരുന്ന എ അലവി മൗലവി പിതാവാണ്..
മുജാഹിദ് പണ്ഡിതൻ അബ്ദസ്സലാം സുല്ലമി സഹോദരനായിരുന്നു.
പുസ്തകങ്ങൾ സഫല ജീവിതം അകകണ്ണ് ബദറിന്റെ രാഷ്ട്രീയം അൽ അൻഫാൽ: അർത്ഥവും ആശയവും ദീനുൽ ഹഖ്‌ പോരാട്ടത്തിന്റെ പശ്ചാത്തലഭേദങ്ങൾ പ്രവാചകന്റെ രാഷ്ട്രീയം ഹൃദയ തേജസ് വിമോചന ചിന്തകൾ മതം, സമൂഹം, രാഷ്ട്രീയം (രണ്ട് വാള്യം) - സമാഹൃത രചനകൾ അവലംബം
മതം, സമൂഹം, രാഷ്ട്രീയം (വാള്യം 1) പേജ് 8 - തേജസ് പബ്ലിക്കേഷൻ പുറം കണ്ണികൾ എ. സഈദിന്റെ ഫേസ്ബുക്ക്‌ പേജ് ↑ https://www.milligazette.com/news/indian-muslims-press-statements/16632-former-sdpi-president-a-sayeed-is-no-more/ ↑ https://www.manoramaonline.com/news/kerala/2019/04/02/09-clt-a-saeed-obit.html ↑ ↑ https://thecognate.com/former-sdpi-president-a-sayeed-passes-away-after-battle-with-cancer/
എ. സഹദേവൻ എ. സഹദേവൻ
മുതിർന്ന മലയാളം പത്രപ്രവർത്തകനായിരുന്നു എ. സഹദേവൻ .
അദ്ദേഹം ഇന്ത്യാവിഷൻ ടി.വി. ചാനലിലെ അസോസിയേറ്റ് എഡിറ്ററായി ജോലി ചെയ്തിതിട്ടുണ്ട്.
പ്രസ്സ് അക്കാദമിയുടെ ഫാക്കൽറ്റിയിലും ഇദ്ദേഹം അംഗമായിരുന്നു.
വിവിധ പുരസ്കാരങ്ങൾ ലഭിച്ചിട്ടുണ്ട്.
പാലക്കാട് സ്വദേശിയായായ സഹദേവൻ കോഴിക്കാട് കരുവശേരിയിലായിരുന്നു താമസിച്ചിരുന്നത്.
അദ്ദേഹത്തിനും ഭാര്യ പുഷ്പക്കും ഒരു മകളുണ്ട്.
2022 മാർച്ച് 27 ന് അദ്ദേഹം അന്തരിച്ചു.
1982 ൽ മാതൃഭൂമിയിൽ പത്രപ്രവർത്തകനായി ഔദ്യോഗിക ജീവിതം ആരംഭിച്ച അദ്ദേഹം 2003-ൽ ഇന്ത്യാവിഷൻ ചാനലിൽ പ്രോഗ്രാം കൺസൽട്ടന്റായി.
പ്രസ് അക്കാദമി ഫാക്കൽറ്റി ആയിരുന്ന അദ്ദേഹം മനോരമ സ്കൂൾ ഓഫ് കമ്യൂണിക്കേഷൻ (മാസ്കോം) പ്രഫസർ ആയി സേവനം അനുഷ്ടിച്ചിട്ടുണ്ട്.
ഇന്ത്യ വിഷൻ ചാനലിലെ കലാമൂല്യമുള്ള വിദേശ സിനിമകളെ നിരൂപണം ചെയ്യുന്ന 24 ഫ്രെയിംസ് , സഫാരി ടി.വി ചാനലിലെ വേൾഡ് വാർ II എന്നീ പരിപാടിയുടെ അവതാരകനായിരുന്നു.
2016 ഇന്ത്യൻ അന്താരാഷ്ട്ര ഫിലിം ഫെസ്റ്റിവലിൽ അന്താരാഷ്ട്ര ഡോക്യുമെന്ററി വിഭാഗത്തിൽ ജൂറിയായും സഹദേവൻ  സേവനമനുഷ്ടിച്ചിട്ടുണ്ട്.
കൃതികൾ കാണാതായ കഥകൾ (ചെറുകഥാ സമാഹാരം) പുരസ്കാരങ്ങൾ മികച്ച കോംപയററിനു നൽകുന്ന 2010-ലെ സംസ്ഥാന ടെലിവിഷൻ അവാർഡ് ഇദ്ദേഹത്തിന് ലഭിച്ചിട്ടുണ്ട് .
ടെലിവിഷൻ ചേമ്പറിന്റെ മികച്ച സിനിമാധിഷ്ഠിത പരിപാടിക്കുള്ള അവാർഡും 24 ഫ്രെയിംസ് എന്ന പരിപാടിയുടെ അവതരണത്തിന് ലഭിച്ചിട്ടുണ്ട് .
ചലച്ചിത്രങ്ങളെപ്പറ്റി ഇദ്ദേഹം അവതരിപ്പിക്കുന്ന പരിപാടിയായ 24 ഫ്രെയിംസിന് 2012-ലെ മികച്ച ഇൻഫോടെയിൻമെന്റ് പരിപാടിക്കുള്ള ഏഷ്യാവിഷൻ പുരസ്കാരം ലഭിച്ചിട്ടുണ്ട് ചിത്രശാല എ. സഹദേവൻ വിക്കിപീഡിയ പത്താം വാർഷികത്തിൽ സംസാരിക്കുന്നു അവലംബം പുറത്തേയ്ക്കുള്ള കണ്ണികൾ ശ്രീ ശ്രീ രവിശങ്കറുമായുള്ള അഭിമുഖം
എ. സീമ ഇംഗ്ലീഷ് വിലാസം https://ml.wikipedia.org/wiki/A.
_Seema
സീ-മെറ്റിലെ ഒരു ശാസ്ത്രജ്ഞയാണ് ഡോ. എ. സീമ .
കേന്ദ്രസർക്കാർ നൽകുന്ന നാരീശക്തി പുരസ്‌കാരം ലഭിച്ചിട്ടുണ്ട്.
സ്തനാർബുദം പരിശോധിക്കാൻ ഇവരും സംഘവും ചേർന്ന് നിർമിച്ച സെൻസറുകൾ ഘടിപ്പിച്ച ബ്രേസിയറാണ് ഇവർക്ക് പുരസ്കാരം നേടി കൊടുത്തത്.
ചേവായൂർ സ്വദേശിയായ ഡോ.സീമ, തൃശൂർ അത്താണിയിലെ സെന്റർ ഫോർ മെറ്റീരിയൽസ് ഫോർ ഇലക്ട്രോണിക് ടെക്നോളജി (സി-മെറ്റ്) യിലെ ശാസ്ത്രജ്ഞയാണ് സീമ.
കോഴിക്കോട്  തൃശ്ശൂർ ഗവ.
എൻജിനീയറിങ് കോളേജിലെ അധ്യാപകനായ എം.പി. രാജനാണ് ഭർത്താവ്.
സ്തനാർബുദം കണ്ടുപിടിക്കുന്ന ബ്രേസിയർ
സീമയും സംഘവും ചേർന്ന് നിർമ്മിച്ച സംഘവും ചേർന്ന് നിർമിച്ച സെൻസറുകൾ ഘടിപ്പിച്ച ബ്രേസിയർ ഉപയോഗിച്ച് സ്തനാർബുദം ഉണ്ടോ ഇല്ലയോ എന്ന് മിനിറ്റുകൾകൊണ്ട് അറിയാം.
ഏതു പ്രായക്കാരായ സ്ത്രീകൾക്കും ഇതുപയോഗിച്ച് പരിശോധന നടത്താം.
ഇതിൽ ഘടിപ്പിച്ചിരിക്കുന്ന സോക്കറ്റിലൂടെ കംപ്യൂട്ടറിലേക്ക് ലഭിക്കുന്ന ദ്വിമാനചിത്രം രോഗമുണ്ടോ ഇല്ലയോ എന്ന വിവരം നൽകും.
വസ്ത്രത്തിനുള്ളിലെ സെൻസറുകളാണ് ദ്വിമാനചിത്രമെടുക്കുന്നത്.
യെസ് അല്ലെങ്കിൽ നോ എന്ന പ്രാഥമിക വിവരത്തിലൂടെ ഒരു ആശ വർക്കർക്കുപോലും രോഗനിർണയം നടത്താമെന്നതാണ് ഇതിന്റെ പ്രത്യേകത.
കാൻസർ ബാധിക്കുന്ന കോശങ്ങൾ വിഭജിക്കപ്പെടുമ്പോൾ ഉണ്ടാകുന്ന താപനിലയിലെ വ്യത്യാസമാണ് രോഗനിർണയത്തിലെ പ്രധാന ഘടകം.
ഇത്തരത്തിലുള്ള താപവ്യത്യാസം ഏറ്റവും സൂക്ഷ്മമായ അളവിൽ കണ്ടെത്താനാവുമെന്നതാണ് ഈ സംവിധനത്തെ വിജയകരമാക്കിയത്.
ഒരു മില്ലിമീറ്റർ നീളവും ഒരു മില്ലിമീറ്റർ വീതിയും ഒന്നര മില്ലിമീറ്റർ കനവും ഉള്ള സെൻസറുകൾ സി-മെറ്റ് തന്നെ വികസിപ്പിച്ചു.
ഓരോ സെൻസറും ഒരു സംവിധാനത്തിൽ ഘടിപ്പിക്കുമ്പോൾ അത് 'പ്രോബ്' എന്നറിയപ്പെടും.
ഇത്തരത്തിലുള്ള നിശ്ചിത എണ്ണം പ്രോബുകൾ പ്രത്യേകം രൂപകല്പന ചെയ്ത കോട്ടൺ ബ്രായുടെ ഇരുഭാഗങ്ങളിലുമായി തുന്നിച്ചേർക്കും.
എല്ലാ സെൻസറുകളും പരസ്പരം യോജിപ്പിച്ചിട്ടുണ്ട്.
ഇവയിൽനിന്ന് എല്ലാംകൂടിയുള്ള ഡേറ്റയാണ് സോക്കറ്റിലൂടെ കംപ്യൂട്ടറിലേക്ക് ദ്വിമാനചിത്രരൂപത്തിൽ എടുക്കാൻ കഴിയുക.
15 മുതൽ 30 മിനിറ്റിനകം ഒരാളിന്റെ പരിശോധന പൂർത്തിയാക്കാൻ കഴിയും.
500 രൂപയിൽ താഴെ മാത്രമേ ഇത്തരമൊരു ബ്രാ വികസിപ്പിക്കാൻ ചെലവാകുകയുള്ളൂ.
മലബാർ കാൻസർ സെന്ററിലെ 117 രോഗികളിൽ നടത്തിയ പരീക്ഷണമാണ് ഇത് വിജയമാണെന്നു തെളിയിച്ചത്.
മെച്ചങ്ങൾ സ്തനാർബുദ പരിശോധനയിൽ റേഡിയേഷൻ ഭയം വേണ്ട സ്വകാര്യത ഉറപ്പ് വേദനയില്ല എത്ര തവണ വേണമെങ്കിലും ഉപയോഗിക്കാം പ്രായപരിധിയില്ല.
ലളിതമായ പ്രവർത്തന രീതി പുരസ്കാരങ്ങൾ കേന്ദ്രസർക്കാർ നൽകുന്ന നാരീശക്തി പുരസ്‌കാരം നാഷണൽ അവാർഡ് ഫോർ വിമെൻസ് ഡെവലപ്മെന്റ് ത്രൂ ആപ്ലിക്കേഷൻ ഓഫ് സയൻസ് അവലംബം ↑ ↑ http://www.newindianexpress.com/nation/2019/mar/09/44-women-chosen-for-nari-shakti-puraskar-2018-1948719.html
എ. സുന്നാ സാഹിബ് A. Sunnasahib A. Sunnasahib
ആറാം ലോകസഭയിൽ പാലക്കാട് ലോകസഭാ മണ്ഡലത്തിലെ പ്രതിനിഥി  ആയിരുന്ന വ്യക്തി ആണ് എ. സുന്നാ സാഹിബ് .
ടി ശിവദാസമേനോൻ ആയിരുന്നു എതിരാളി.
1977ലെ ആ ഇലക്ഷനെ സംബന്ധിച്ച് ഒരു കേസ് നിലവിലിരുന്നു.
അതുവരെയും ഇടത് കക്ഷികളെ വിജയിപ്പിച്ച് പാലക്കാട് മണ്ഡലത്തിൽ കോൺഗ്ഗ്രസിന്റെ ആദ്യ അംഗം ആണ് സുന്നാ സാഹിബ് തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും വോട്ടും മുഖ്യ എതിരാളി പാർട്ടിയും മുന്നണിയും വോട്ടും രണ്ടാമത്തെ മുഖ്യ എതിരാളി പാർട്ടിയും മുന്നണിയും വോട്ടും 1977 പാലക്കാട് ലോകസഭാമണ്ഡലം എ. സുന്നാ സാഹിബ് കോൺഗ്രസ് (ഐ.) ടി. ശിവദാസമേനോൻ സി.പി.എം. അവലംബം പുറം കണ്ണികൾ Members of sixth Lok Sabha - Parliament of India website
എ. സുബ്ബറാവു
സിപിഐയുടെ മുതിർന്ന നേതാവും ഇ.
കെ.നായനാർ മന്ത്രിസഭയിൽ  25-1-1980 മുതൽ 20-10-1981 വരെ  ജലസേചന മന്ത്രിയും ആയിരുന്നു ഡോ. എ സുബ്ബറാവു.
1919 ഒക്ടോബറിൽ ഡോ. എ. കൃഷ്ണയ്യയുടെ മകനായി ജനിച്ചു.
തൊഴിൽപരമായി വൈദ്യമേഖലയിൽ പ്രവർത്തിച്ചിരുന്ന റാവു സ്വാതന്ത്ര്യ സമരത്തിലൂടെ രാഷ്ട്രീയത്തിൽ പ്രവേശിക്കുകയും ക്വിറ്റ് ഇന്ത്യാ സമരത്തിൽ പങ്കെടുക്കുകയും ചെയ്തു.
അറസ്റ്റ് ചെയ്യപ്പെട്ട അദ്ദേഹത്തിന് അലിപൂർ ജയിലിൽ മൂന്ന് വർഷം കഠിന തടവ് അനുഭവിക്കേണ്ടി വന്നു.
1951-ൽ സി.പി.ഐ.യിൽ ചേർന്ന ഡോ. റാവു 1958-ൽ രാജ്യസഭയിലേക്ക് തിരഞ്ഞെടുക്കപ്പെടുകയും 1964 ഏപ്രിൽ വരെ അംഗമായി സേവനമനുഷ്ഠിക്കുകയും ചെയ്തു.
തുടർന്ന് 1980-ൽ മഞ്ചേശ്വരം മണ്ഡലത്തിൽ നിന്ന് സി.പി.ഐ സ്ഥാനാർത്ഥിയായി ആറാം കേരളനിയമസഭയിലേക്ക് തിരഞ്ഞെടുക്കപ്പെട്ടു.
ഏഴാം നിയമസഭയിലും  മഞ്ചേശ്വരം മണ്ഡലത്തെ പ്രതിനിധീകരിച്ച് അംഗമായിരുന്നു.
കിസാൻ സഭ, ട്രേഡ് യൂണിയനുകൾ, "ജനത രംഗഭൂമി" തുടങ്ങിയ സാംസ്കാരിക സംഘടനകൾ എന്നിങ്ങനെ വിവിധ മേഖലകളിൽ ഡോ. റാവു സജീവമായ പങ്ക് വഹിച്ചു.
കാലിക്കറ്റ് സർവകലാശാല സെനറ്റിൽ ഭാഷാ ന്യൂനപക്ഷത്തെ പ്രതിനിധീകരിച്ചു.
മഞ്ചേശ്വരം കോ-ഓപ്പറേറ്റീവ് സർവീസ് സൊസൈറ്റി, മഞ്ചേശ്വരം ബീഡി തൊഴിലാളി സഹകരണ സംഘം എന്നിവയുടെ പ്രസിഡന്റായും പ്രവർത്തിച്ചു.
കായിക നാടക അതീവ തല്പരനായിരുന്ന അദ്ദേഹം പുരോഗമന പ്രസ്ഥാനങ്ങളോട് ആഭിമുഖ്യം പ്രകടിപ്പിച്ചിരുന്നു.
കാസർഗോഡ് അലോപ്പതി ചികിത്സാസമ്പ്രദായം പരിചയപ്പെടുത്തിയവരിൽ ഇദ്ദേഹം പ്രധാന പങ്കുവഹിച്ചിരുന്നു.
എ.കാശമ്മയാണ് ഭാര്യ, അവർക്ക് അഞ്ച് ആൺമക്കളും രണ്ട് പെൺമക്കളുമുണ്ട്.
14-09-2003-ന് സുബ്ബ റാവു അന്തരിച്ചു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1982 മഞ്ചേശ്വരം നിയമസഭാമണ്ഡലം എ. സുബ്ബറാവു സി.പി.ഐ. , എൽ.ഡി.എഫ് എൻ. രാമകൃഷ്ണൻ കോൺഗ്രസ് (ഐ.) , യു.ഡി.എഫ്. 1980 മഞ്ചേശ്വരം നിയമസഭാമണ്ഡലം എ. സുബ്ബറാവു സി.പി.ഐ. എൽ.ഡി.എഫ് ചെർക്കളം അബ്ദുള്ള മുസ്ലിം ലീഗ് , യു.ഡി.എഫ്. രാജ്യസഭ കാലഘട്ടവും പാർട്ടിയും 1958-1964 : സി.പി.ഐ. അവലംബം
എ. സമ്പത്ത് ഇംഗ്ലീഷ് വിലാസം https://ml.wikipedia.org/wiki/A_Sampath
പതിനഞ്ചാം ലോകസഭയിൽ ആറ്റിങ്ങൽ ലോകസഭാമണ്ഡലത്തെ പ്രതിനിധീകരിക്കുന്ന അംഗമാണ്‌ എ.സമ്പത്ത്‍ .
സി.പി.ഐ.എം. അംഗമായ ഇദ്ദേഹം സി.ഐ.ടി.യു. സംസ്ഥാന,അഖിലേന്ത്യാ കമ്മറ്റികളിൽ അംഗമാണ്‌.
1996-ൽ ലോകസഭയിലേക്കു നടന്ന തെരഞ്ഞെടുപ്പിൽ ചിറയിൻകീഴ് ലോകസഭാ മണ്ഡലത്തിൽ നിന്ന് തെരഞ്ഞെടുക്കപ്പെട്ടിട്ടുണ്ട്.
കെ. അനിരുദ്ധന്റെ മകനാണ്.
തിരഞ്ഞെടുപ്പുഫലങ്ങൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 2019 ആറ്റിങ്ങൽ ലോകസഭാമണ്ഡലം അടൂർ പ്രകാശ് കോൺഗ്രസ് (ഐ.) , യു.ഡി.എഫ് 380995 എ. സമ്പത്ത് സി.പി.എം. , എൽ.ഡി.എഫ്. 342748 ശോഭ സുരേന്ദ്രൻ ബി.ജെ.പി. , എൻ.ഡി.എ. 248081 2014 ആറ്റിങ്ങൽ ലോകസഭാമണ്ഡലം എ. സമ്പത്ത് സി.പി.എം. , എൽ.ഡി.എഫ്. 392478 ബിന്ദു കൃഷ്ണ കോൺഗ്രസ് (ഐ.) , യു.ഡി.എഫ് 323100 ഗിരിജകുമാരി എസ്. ബി.ജെ.പി. , എൻ.ഡി.എ. 90528 2009 ആറ്റിങ്ങൽ ലോകസഭാമണ്ഡലം എ. സമ്പത്ത് സി.പി.എം. , എൽ.ഡി.എഫ്. 328036 ജി. ബാലചന്ദ്രൻ കോൺഗ്രസ് (ഐ.) , യു.ഡി.എഫ് 309695 തോട്ടക്കാട് ശശി ബി.ജെ.പി. , എൻ.ഡി.എ. 47620 1996 ചിഴയിൻകീഴ് ലോകസഭാമണ്ഡലം എ. സമ്പത്ത് സി.പി.എം. , എൽ.ഡി.എഫ്. തലേക്കുന്നിൽ ബഷീർ കോൺഗ്രസ് (ഐ.) , യു.ഡി.എഫ്. അവലംബം 1 2 ↑ ↑ http://www.keralaassembly.org A. Sampath എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എ. സുകുമാരൻ
മലയാളചലച്ചിത്രരംഗത്ത് ചിത്രസംയോജകൻ എന്ന നിലയിൽ 1980കളിൽ പ്രവർത്തിച്ച ഒരു വ്യക്തിയാണ് എ.സുകുമാരൻ .
ഏകദേശം 37 ചിത്രങ്ങൾ ഇദ്ദേഹം എഡിറ്റ് ചെയ്തിട്ടുണ്ട്.
1979 ൽ രാധ എന്ന പെൺകുട്ടി എന്ന ചിത്രത്തിലാണ് അദ്ദേഹം ആദ്യമായി ചിത്രസന്നിവേശം ചെയ്തത്.
അശോകൻ, താഹ എന്നിവർ സംവിധാനം ചെയ്ത് സാന്ദ്രം എന്ന ചിത്രത്തിൽ കാമറ പ്രവർത്തിപ്പിച്ച അദ്ദേഹം അഭിനിവേശം , അഭിനന്ദനം എന്നീ ചിത്രങ്ങളിൽ അസോസിയേറ്റ് എഡിറ്ററായും പ്രവർത്തിച്ചിരുന്നു.
അവലംബം ↑ https://www.imdb.com/name/nm2799020/?ref_=fn_al_nm_2 ↑ ↑ https://www.malayalachalachithram.com/profiles.php?i=4530 ↑ https://www.m3db.com/artists/54561
എ. സുരേഷ് ഇംഗ്ലീഷ് വിലാസം https://ml.wikipedia.org/wiki/A.
_Suresh ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
വിഎസ് അച്യുതാനന്ദന്റെ പേഴ്സണൽ അസിസ്റ്റന്റ് ആയിരുന്നു എ. സുരേഷ് .
പാലക്കാട് ജില്ലയിലെ സി.പി.ഐ.എം. കൽമണ്ഡപം ബ്രാഞ്ച് സെക്രട്ടറി ആയിരുന്ന സുരേഷ് 2002 ലാണ് വി.എസ്സിനൊപ്പം ചേരുന്നത് .
2008-ലെ ഇടതുപക്ഷഭരണകാലത്ത് പാർട്ടിയുടെ വിവരങ്ങൾ മാധ്യമങ്ങൾക്ക് ചോർത്തി നൽകി എന്ന കാരണത്താൽ എ.സുരേഷിനും മറ്റ് രണ്ട് പേർക്കുമെതിരെ പാർട്ടിതല അന്വേഷണം നടത്തിയിരുന്നു .
എൽ. ഡി. എഫ്. കൺവീനർ വൈക്കം വിശ്വന്റെ നേതൃത്വത്തിലാണ് അന്വേഷണം നടത്തിയത് .
അന്വേഷണത്തിന്റെ അടിസ്ഥാനത്തിൽ  സുരേഷിനേയും മറ്റ് രണ്ട് പേരെയും പാർട്ടിയുടെ  പ്രാഥമിക അംഗത്വത്തിൽ നിന്നും പുറത്താക്കി .
ജോലിക്കായി വിദേശത്തേയ്ക്ക് പോയ സുരേഷ് കോൺഗ്രസ്സുകാരനായി മാറി എന്നു ജയ് ഹിന്ദ് ചാനൽ റിപ്പോർട്ട് ചെയ്തിരുന്നു .
സുരേഷ് ആ വാർത്ത നിഷേധിച്ചു അവലംബം
എ. സി. ഭക്തിവേദാന്ത സ്വാമി പ്രഭുപാദ ഇംഗ്ലീഷ് വിലാസം https://ml.wikipedia.org/wiki/Swami_Prabhupada
എ. സി ഭക്തിവേദാന്ത സ്വാമി പ്രഭുപാദ് , ( 1896 - നവംബർ 14 , 1977 ) അന്താരാഷ്ട്ര കൃഷ്ണാവബോധ സമിതിയുടെ (ISKCON) സ്ഥാപകാചാര്യൻ ആണ്.
സ്വാമി പ്രഭുപാദ്  1896-ൽ, കൽക്കട്ടയിലുള്ള ഒരു വൈഷ്ണവ കുടുംബത്തിൽ ജനിച്ചു.
തന്റെ പിതാവായ, ഗൗർ മൊഹൻ ദേ, അദ്ദേഹത്തെ അഭയ ചരൺ എന്ന് നാമകരണം ചെയ്തു.
തന്റെ പുത്രൻ ശ്രീമതി രാധാറാണിയുടെ ഭക്തനായി മാറണം എന്നതായിരുന്നു ആ പിതാവിന്റെ ആഗ്രഹം.
ബ്രിട്ടീഷ് രാജവാഴ്ച്ച നിലനിന്നിരുന്ന കാലത്താൺ അഭയ് തന്റെ വിദ്യാഭ്യാസം നടത്തിയതും, അവസാനമായി രസതന്ത്ര പഠനത്തിനായി കലാലയത്തിലേയ്ക്കു പ്രവേശിച്ചതും.
അവിടെ അദ്ദേഹം, ഭാരതത്തിന്റെ സ്വാതന്ത്ര്യത്തിനായി പോരാടിയ ഗാന്ധിജിയുടെ ഒരനുചരനായിത്തീർന്നു.
ഗാന്ധിയുടെ അനുഭാവി എന്ന നിലയിൽ അദ്ദേഹം ഭാരതത്തിൽ നിർമ്മിതമായ കൈത്തറി വസ്ത്രങൾ ഉപയോഗിയ്ക്കുകയും, കലാലയത്തിൽ നിന്നും തനിക്കു ലഭിക്കേണ്ടിയിരുന്ന ബിരുദത്തെ ഉപേക്ഷിയ്ക്കുകയും ചെയ്തു.
ഗുരുവിനെ കണ്ടെത്തുന്നു
വിവാഹിതനായ ശേഷം അഭയ് ഒരു ചെറിയ ഫർമസ്യൂട്ടിയ്ക്കൽ കമ്പനി ആരംഭിച്ച് തന്റെ ഭാര്യയെയും കുടുംബത്തെയും പുലർത്താനാരംഭിച്ചു.
ആ സമയത്താണ് അദ്ദേഹം തന്റെ ആത്മീയ ഗുരുവായ ശ്രീല ഭക്തിസിദ്ധാന്ത സരസ്വതി ഗോസ്വാമിയെ കണ്ടുമുട്ടുന്നത്.
1922 ല് കൽക്കട്ടയിൽ വച്ചായിരുന്നു അത്.
ഭക്തി സിദ്ധാന്ത സരസ്വതിയ്ക്ക് അഭയിനെ കണ്ടമാത്രയിൽ തന്നെ ഇഷ്ടമാവുകയും “ജീവിതം വൈദിക ജ്ഞാനം മറ്റുള്ളവർക്കായി പകർന്നു നല്കാനായി ഉഴിഞ്ഞു വയ്ക്കുക” എന്ന ഉപദേശം അരുളപ്പെടുകയും: അതു പ്രത്യേകിച്ചും ഭഗവാൻ ചൈതന്യ മഹാ പ്രഭുവിന്റെ സന്ദേശങ്ങളെ ആംഗലേയർക്ക് പകർന്നു നൽകണം എന്നദ്ദേഹം പ്രത്യേകം ഓർമ്മിപ്പിച്ചു.
അപ്പൊൾ തന്നെ അഭയ്, ശ്രീല ഭക്തിസിദ്ധാന്തയെ ആത്മീയാചാര്യനായി തന്റെ ഹൃദയത്തിൽ കുടിയിരുത്തിയെങ്കിലും, 1932 ല് തനിയ്ക്കു ദീക്ഷ ലഭിയ്ക്കുമ്പൊളായിരുന്നു അത് ഒരു ദൃഢ പ്രതിജ്ഞയായി മാറുന്നത്.
അതിനുശേഷം അദ്ദേഹം ഹരിനാമ ദീക്ഷയും മന്ത്ര ദീക്ഷയും ഒരുമിച്ചു സ്വീകരിയ്ക്കുകയായിരുന്നു.
1936- ൽ ശ്രീല പ്രഭുപാദർ തന്റെ ആത്മീയഗുരുവിനോട് തന്നാൽ കഴിയുന്ന എന്തെങ്കിലും സേവ അങ്ങേയ്ക്കായി ചെയ്യേണ്ടതുണ്ടൊയെന്നു ഒരു കത്തിലൂടെ ആരാഞ്ഞു.
ആ കത്തിനു മറുപടിയായി 1922-ൽ ലഭിച്ച അതേ നിർദ്ദേശം തന്നെ വീണ്ടും അദ്ദേഹത്തിനു ലഭിയ്ക്കുകയുണ്ടായി: ആംഗലേയ ഭാഷയിൽ കൃഷ്ണാവബോധം പ്രചരിപ്പിയ്ക്കുക .
രണ്ടാഴ്ചകൾക്ക് ശേഷം തന്റെ ആത്മീയചാര്യൻ ഇഹലീല അവസാനിപ്പിച്ചു; ശ്രീല പ്രഭുപാദറുടെ ഹൃദയത്തിൽ ആ ഉപദേശങ്ങൽ കൊത്തിവയ്ക്കപ്പെട്ടതുപോലെ തിളങ്ങി നിന്നു.
ആ ഉപദേശങ്ങളാണ് ശ്രീല പ്രഭുപാദരുടെ ജീവിതത്തിലെ എന്നത്തേയും വഴികാട്ടി.
ഗൗഢീയ മഠത്തിന്റെ പ്രവർത്തനങ്ങളുമായി മുന്നോട്ട് പോകവേ തന്നെ ശ്രീല പ്രഭുപാദർ, ഭഗവദ്-ഗീതയ്ക്കൊരു ഭാഷ്യം രചിയ്ക്കുക ഉണ്ടായി.
1944 ലെ രണ്ടാം ലോക മഹായുദ്ധ കാലത്ത് , കടലാസിന്‌‍ ക്ഷാമവും, ദാരിദ്ര്യവും കൊടുമ്പിരികൊണ്ടിരുന്ന അക്കാലത്ത്, ശ്രീല പ്രഭുപാദർ, ഭഗവദ് സന്നിധിയിലേയ്ക്ക് എന്ന മാസിക ആരംഭിച്ചു.
അതിനുവേണ്ടി അദ്ദേഹം എഴുതുകയും, തിരുത്തുകയും, ലേഔട്ട്, തെറ്റുതിരുത്തൽ ഇവ ഒറ്റയ്ക്ക് ചെയ്യുകയുണ്ടായി.
കൂടാതെ ഈ പ്രതികൾ വില്ക്കുന്നതും അദ്ദേഹം ഒറ്റയ്ക്കു തന്നെ ചെയ്യുമയിരുന്നു.
ഈ മാസിക ഇന്നും പുറത്തിറങ്ങുന്നുണ്ട് .
കൂടുതൽ സമയം വൈദിക ജ്ഞാനാർജ്ജനത്തിന് വിനിയൊഗിയ്ക്കുന്നതിലേയ്ക്കായി ശ്രീല പ്രഭുപാദർ 1950 ല് വാനപ്രസ്ഥം സ്വീകരിയ്ക്കുകയും വീടും കുടുംബവും ഉപേക്ഷിച്ച് അദ്ദേഹം ഒരു മുഴുനീള ആത്മീയാചാര്യനായി മാറി.
1953 ൽ തന്റെ അനുചരരായ സഹോദരങ്ങൾ അദ്ദേഹത്തിൻ ഭക്തിവേദാന്ത എന്ന സ്ഥാനപ്പേരു നൽകി ആദരിച്ചു.
അതിനുശേഷം അദ്ദേഹം കൽക്കട്ടയിൽ നിന്നും യാത്രയായി വൃന്ദാവനത്തിലുള്ള രാധാ-ദാമോധര ക്ഷേത്രത്തിൽ എത്തിച്ചേർന്നു.
അവിടെ അദ്ദേഹം വളരെ വിനയാന്വിതനായി വൈദിക ഗ്രന്ഥങ്ങളും മറ്റു ലിഖിതങ്ങളും പഠിയ്ക്കുന്നതിലേയ്ക്കായി പല വർഷങ്ങൾ ചിലവഴിച്ചു.
1959 ല് അദ്ദേഹം സന്ന്യാസ ജീവിതത്തിന് തുടക്കമിട്ടു.
ആ സമയത്താണ് രാധാ-ദാമോധര ക്ഷേത്രത്തിൽ വച്ച് തന്റെ സൃഷ്ടികളിലൊന്നായ ശ്രീമദ് ഭാഗവതം ആംഗലേയ ഭാഷയിലേയ്ക്ക് മൊഴിമാറ്റുന്നതിനും, വളരെ ലഘുവായ രീതിയിലുള്ള വിവരണം നൽകുന്നതിനുമുള്ള ശ്രമം തുടങ്ങിയത്.
കൂടാതെ അന്യഗ്രഹങ്ങളിലേയ്ക്കുള്ള സുഗമയാത്ര എഴുതിയതും ഇതെ ക്ഷേത്രത്തിൽ വച്ചു തന്നെയാണ് വളരെക്കുറച്ചു വർഷം കൊണ്ടുതന്നെ ശ്രീമദ് ഭാഗവതത്തിന്റെ പ്രഥമ കാണ്ഡത്തിന്റെ മൂന്നു ഭാഗങ്ങളുടെ വിവർത്തനവും വിവരണങ്ങളും അദ്ദേഹം പൂർത്തിയാക്കുകയുണ്ടായി.
ഇപ്പോഴും ഈ പുസ്തകങ്ങൾ അച്ചടിക്കുന്നതിനുള്ള കടലാസും പണവും അദ്ദേഹം ഒറ്റയ്ക്കു തന്നെയാണ് സമാഹരിച്ചത്.
ഇന്ത്യയിലെ വലിയ പട്ടണങ്ങളിലെ ഏജൻറുമാർ മുഖേന അദ്ദേഹം ഈ പുസ്തകങ്ങൾ മുഴുവനായും വിറ്റഴിച്ചു.
അതിനുശേഷം തന്റെ ആത്മീയാചാര്യന്റെ ഉപദേശങ്ങളെ പ്രാവർത്തികമാക്കാനുള്ള സമയമിതാണെന്ന് മനസ്സിലാക്കുകയും അതിനുള്ള ആദ്യപടിയായി അമേരിയ്ക്കയിലേയ്ക്കു പോകാൻ തിരുമാനിച്ചു.
അതുവഴി ലോകത്തിലാകമാനം കൃഷ്ണാവബോധം പ്രചരിപ്പിയ്ക്കാമെന്നും അദ്ദേഹം മനസ്സിലുറപ്പിച്ചു.
അങ്ങനെ ജലദൂത എന്ന ചരക്കു കപ്പലിൽ സൗജന്യമായി 1965-ൽ ന്യൂയോർക്കിൽ എത്തിച്ചേർന്നു.
അദ്ദേഹം തന്റെ 69‍-ആം വയസ്സിലാണ് ഈ ഉദ്യമത്തിനു തയ്യാറെടുക്കുന്നതെന്നത് ശ്രദ്ധേയമാണ്.
കുറെ ശ്രീമദ് ഭാഗവതത്തിന്റെ പ്രതികളും കുറച്ചു നൂറ് രൂപാനോട്ടുകളും മാത്രമാണ് അന്ന് അദ്ദേഹത്തിന്റെ പക്കലുണ്ടായിരുന്നത്.
യാത്രയിലുടനീളം അദ്ദേഹത്തിന് വളരെയധികം യാതനകൾ അനുഭവിക്കേണ്ടതായി വന്നു: യാത്രയ്ക്കിടയിലായി അനുഭവപ്പെട്ട രണ്ടു ഹൃദയാഘാതങ്ങളും ന്യൂയോർക്കിൽ എത്തപ്പെട്ടാൽ താൻ എങ്ങോട്ടാണ് പോകുക എന്നുള്ളതും അദ്ദേഹത്തെ വ്യാകുലനാക്കി.
ആറുമാസത്തെ തന്റെ തീവ്ര പ്രചരണ പ്രവർത്തനങ്ങളുടെ ഭാഗമായി കിട്ടിയ വിരലിലെണ്ണാവുന്ന അഭ്യുദയകാംക്ഷികളിൽ ചിലർ ചേർന്ന് മാൻഹട്ടനിൽ ഒരു കടമുറിയും അതിനോട് ചേർന്നുള്ള അപാർട്ട്മെൻറും അദ്ദേഹത്തിനു തരപ്പെടുത്തിക്കൊടുത്തു.
അവിടെ അദ്ദേഹം എല്ലാദിവസവും പ്രഭാഷണങ്ങൾ നൽകുകയും, കീർത്തനങ്ങൾ നടത്തുകയും പ്രസാദം വിതരണം നടത്തുകയും ചെയ്തിരുന്നു.
ജീവിതത്തിന്റെ നാനാതുറകളിൽ വിരാജിച്ചിരുന്ന, ഹിപ്പികളും മറ്റും അവിടേയ്ക്കു ഒഴുകിയെത്താൻ തുടങ്ങി.
തന്റെ അനുയായികൾ കൂടുതൽ ആകൃഷ്ടരായി വരുന്നതിനനുസരിച്ച് ശ്രീല പ്രഭുപാദർ നിരന്തരമായി കീർത്തനങ്ങളും മറ്റും പാർക്കുകളിൽ സംഘടിപ്പിക്കുവാൻ തുടങ്ങി.
തന്റെ പ്രഭാഷണങ്ങളെയും ഞായറാഴ്ച്ചകളിൽ നടത്തി വന്നിരുന്ന അന്നദാനത്തെയും കുറിച്ച് ജനം അറിഞ്ഞു തുടങ്ങി.
യുവാക്കളായ ആരാധകർ അദ്ദേഹത്തിൽ നിന്നും ദീക്ഷ സ്വീകരിക്കുകയും, തങ്ങൾ യമനിയമങ്ങൾ പാലിച്ചുകൊള്ളമെന്നും പതിനാറുമാല ഹരേ കൃഷ്ണ മഹാമന്ത്രം ദിവസേന ജപം ചെയ്തുകൊള്ളാമെന്നു പ്രതിജ്ഞയെടുക്കുകയും ചെയ്തു.
കൂടാതെ ഭഗവദ് സന്നിധിയിലേയ്ക്ക് മാസിക പഴയ പ്രതാപത്തിലേയ്ക്ക് തിരികെ കൊണ്ടുവരുകയും ഉണ്ടായി.
അന്താരാഷ്ട്ര കൃഷ്ണാവബോധ സമിതി – ഇസ്കോൺ ബാംഗ്ലൂരിലെ ഇസ്കോൺ അമ്പലം, ഒരു രാത്രി ദൃശ്യം
അങ്ങനെ ശ്രീല പ്രഭുപാദർ 1966-ൽ അന്താരാഷ്ട്ര കൃഷ്ണാവബോധ സമിതി – ഇസ്കോൺ സ്ഥാപിച്ചു.
തനിയ്ക്കുചുറ്റുമുള്ള സമൂഹത്തെ വേണ്ടവണ്ണം ഉപയോഗിച്ചുകൊണ്ട് ലോകമെമ്പാടും കൃഷ്ണാവബോധം പ്രചരിപ്പിയ്ക്കുകയായിരുന്നു അദ്ദേഹത്തിന്റെ സ്ഥാപിത ലക്ഷ്യങ്ങളിൽ പ്രധാനം.
1967-ൽ അദ്ദേഹം സാൻഫ്രാൻസിസ്കൊ സന്ദർശിക്കുകയും അവിടെയും ഒരു ഇസ്കോൺ സമൂഹം സ്ഥാപിയ്ക്കുകയും ചെയ്തു.
അതിനുശേഷം അദ്ദേഹം തന്റെ ശിഷ്യന്മാരെ ചൈതന്യമഹാപ്രഭുവിന്റെ വക്താക്കളായി ലോകത്തിന്റെ നനാഭാഗങ്ങളിലേക്ക് പറഞ്ഞയക്കുകയും മോണ്ട്രിയൽ , ബോസ്റ്റണ് ‍, ലണ്ടന് ‍, ബെർലിന് ‍, കൂടാതെ വടക്കെ അമേരിക്കയുടെയും ഇന്ത്യയുടെയും യൂറോപ്പിലെയും പ്രധാന നഗരങ്ങളിലും ഇസ്കോണിന്റെ ശാഖകൾ സ്ഥാപിച്ചു.
ഇന്ത്യയിൽ അദ്ദേഹം മനോഹരങ്ങളായ മൂന്നു ക്ഷേത്രങ്ങളുടെ രൂപരേഖയുണ്ടാക്കുകയും ചെയ്തു.
വൃന്ദാവനത്തിലെ ദാരുശില്പമായി നിലകൊള്ളുന്ന ബലരാമ ക്ഷേത്രം,  മുംബൈയിലെ ക്ഷേത്രം, കൂടാതെ മായാപ്പൂരിലെ ഭീമാകാരമായ വൈദിക പ്ലാനറ്റോറിയം എന്നിവയാണവ.
ശ്രീല പ്രഭുപാദർ, തുടർന്നുള്ള പതിനൊന്ന് വർഷങ്ങളിലായി തന്റെ എല്ലാ കൃതികളുടെയും രചനകൾ നിർവഹിക്കുകയുണ്ടായി അതിൽ മൂന്നെണ്ണം അദ്ദേഹം ഇന്ത്യയിൽ വച്ചാണ് പൂർത്തീകരിച്ചത്.
ശ്രീല പ്രഭുപാദർ വളരെക്കുറച്ച്മാത്രം ഉറങ്ങി തന്റെ പ്രഭാതവേളകളാണ് ഇതിനായി ഉപയോഗിച്ചത്.
വായ്മൊഴിയായി പറഞ്ഞുകൊടുക്കുന്ന വിവരങ്ങൾ ശിഷ്യന്മാർ വളരെ ശ്രദ്ധയോടെ ടൈപ്പ്ചെയ്യുകയും എഡിറ്റ് ചെയ്യുക എന്നതായിരുന്നു അദ്ദെഹത്തിന്റെ വിവർത്തന രീതി.